Лидия Куликовски

Лидия Куликовски (; 1951 елның 8 марты) — Совет һәм Молдова китапханәчесе һәм библиограф.

200гә якын фәнни эш авторы, Молдавия язучылары, рәссамнары һәм галимнәре турында 25 китап чыгаруны җитәкли. Молдавия ССРның атказанган мәдәният эшлеклесе (1987).

 Тормыш юлы 
1951 елның 8 мартында Молдавия ССРның Дрокеево районы Никорень авылында туа.

1973 елда Кишинёв университетының (хәзер ) филология факультетын (китапханә бүлеге) тәмамлый. «Җәмгыятьне демократияләштерү шартларында имин булмаган халәттәге кешеләр өчен китапханә хезмәте эволюциясе» () дигән темага диссертация ясап, 2003 елда педагогия фәннәре докторы дәрәҗәсенә ия була.

Университетны тәмамлагач, Кишинёвта Муниципаль китапханә филиалында эшли, соңрак аны җитәкли. 1978—1982 елларда Лидия Куликовски Кагул шәһәрендә Үзәкләштерелгән китапханәләр системасын җитәкли. 1982—1989 елларда «Achiziieieii completare» хезмәтен җитәкли, шуннан соң республика башкаласына әйләнеп кайта һәм Хашдеу муниципаль китапханәсе директоры була, бу вазыйфаны 2013 елга кадәр башкара. Хашдеу китапханәсе җитәкчесе сыйфатында китапханә челтәрен киңәйтә; Кишиневта ярдәмче тугыз китапханәне ачу өчен румын белгечләрен җәлеп итә; этник күптөрлелек проектын тормышка ашыра, бу исә рус, украин, поляк, болгар, яһүд һәм гагауз әдәбиятлары белән китапханә филиалларын ачуга китерә.

Лидия Куликовски библиография буенча берничә тикшеренү проектларының авторы булып тора. Милли дәрәҗәдә кайбер Европа проектларын координацияли. 2000 елдан 2004 елга кадәр Молдова Республикасы китапханәчеләре Ассоциациясен җитәкли. 2002 елда ул китапханә эшенә багышланган «Библиополис» журналына нигез сала. Күпмедер вакыт, 1999 елдан башлап, «Библиологик журнал»ның баш мөхәррир урынбасары була.

Тәҗрибә уртаклашу буенча танылган чит ил китапханәләрендә: Конгресс китапханәсендә, Кытайның милли китапханәсендә, Помпиду үзәгендә, Дания Королева китапханәсендә, шулай ук Финляндия, Греция, Россия, Израиль, Румыния, Украина һәм башка илләрнең муниципаль китапханәләрендә була.

Лидия Куликовски үзенең фәнни эшчәнлегеннән тыш, Молдова дәүләт университеты профессоры булып тора, журналистика факультетының китапханә белеме кафедрасында эшли, анда китапханә эше, китаплар социологиясе, китапханә белән идарә итү буенча лекцияләр укый.

1987 елда «Молдавия ССРның атказанган мәдәният эшлеклесе» исеменә лаек була, 1996 елда «Гражданлык казанышлары өчен» медале һәм 2010 елда «Хезмәт даны» ордены белән бүләкләнә. «XXI гасыр менеджеры» Европа премиясе иясе (2001 ел). 2021 елда Республика ордены белән бүләкләнә.

 Искәрмәләр 

 Сылтамалар 

 Lidia Kulikovski 
Төркем:Педагогика фәннәре докторлары
Төркем:Молдова дәүләт университетын тәмамлаучылар
Төркем:Википедия:Кулланылган геомәгълүмат чылбырында шик тудыручы урыннар булган битләр
Төркем:Википедия:Замандашлар биографиясе
Төркем:1951 елда туганнар
Төркем:8 март көнне туганнар